《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十八》
元代·丁复

平生江海遍，及老乃兹寄。灌畦给蔬食，养子昧书义。

亲交如里人，见客不忍弃。携家甬东州，或久甘海味。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。